Након пораза Грчке у Грчко-турском рату 1922. године, поражена армија је подигла револуцију 11. септембра 1922. против краљеве владе. Након пуча венизелистичког генерала Пластираса, краљ Константин I био је приморан на абдикцију 27. септембра 1922, и умро је у егзилу 1923. године. Његов најстарији син и наследник, краљ Ђорђе II, је 19. децембра 1923. године отишао у егзил у Румунију, земљу своје супруге. Дана 25. марта 1924, била је проглашена Друга грчка република.. Ови догађаји су били кулминација процеса који је започео 1915. године између краља Константина и његовог политичког противника Венизелоса.